kardosdrur/scandi-wiki huggingface dataset:
Christian Berg

Christian Berg (født 2. juni 1944 i Sandved) er en dansk matematiker, der siden 1978 har været professor i matematik ved Københavns Universitet.

Han blev student fra Næstved Gymnasium i 1963, cand.scient. i matematik fra Københavns Universitet i 1968 og lic.scient. samme sted i 1971. I 1976 erhvervede han doktorgraden (dr. phil.) med  disputatsen Potentialteori på den uendelig dimensionale torus.

Christian Berg nyder stor international anseelse i matematikken og han er forfatter til talrige videnskabelige arbejder inden for området matematisk analyse. Han er kendt som en fremragende forelæser, der følger de rige traditioner i undervisningen grundlagt af Harald Bohr og Børge Jessen.

Han blev indvalgt som medlem af Videnskabernes Selskab i 1982. Han var formand for Dansk Matematisk Forening 1994-1998. Han var medlem af Statens Naturvidenskabelige Forskningsråd 1985-1992.

Christian Berg er Ridder af Dannebrogordenen af 1 .grad.

Kilder 
  Kraks Blå Bog 2011-2012

Matematikere fra Danmark
Professorer fra Københavns Universitet
Personer i Kraks Blå Bog
Medlemmer af Videnskabernes Selskab
Riddere af 1. grad af Dannebrog
Foreningsformænd fra Danmark
Danskere i 1900-tallet
Danskere i 2000-tallet
Maersk Maritime Technology

Maersk Maritime Technology (MMT) var en gruppe indenfor A.P. Møller - Mærsk, der fungerede som et viden- og kompetencecenter for udvikling af højt specialiseret skibsteknologi. Enheden blev nedlagt i 2016.

Gruppen udførte maritimt ingeniørarbejde på grundlag af eksisterende teknologier samt udviklingsarbejde i forbindelse med fremtidens teknologier i samarbejde med producenter inden for den maritime industri.

Projekteksempler 

Optimering af skrogformer
Genvinding af overskudsenergi
Nedbringning af CO2-udslip

Kilder 

Skibsteknik
A.P. Møller - Mærsk
Ophørt i 2016
LokalBolig

LokalBolig er en dansk ejendomsmæglerkæde som er ejet af Jyske Bank og de enkelte mæglerbutikker i fællesskab. Virksomheden blev stiftet i 2001 af den daværende Lokalbanken i Nordsjælland sammen med en enkelt ejendomsmægler i Hillerød, der åbnede den første boligbutik i 2002.  

Pr. 1/5 2023 tæller LokalBolig-kæden 61 boligbutikker over hele landet, heraf 40 på Sjælland, 7 på Fyn samt 14 i Jylland. De enkelte ejendomsmæglerforretninger er selvstændigt drevne, men er medejere af hele kæden via en aktiepost. 

I alt er der pr. 1/5 2023 232 indehavere og medarbejdere i LokalBolig-kæden. Selskabets direktør er ejendomsmægler og valuar Christian M. Andersen, der tiltrådte 1/2 2009.

LokalBolig A/S modtog Børsens Gazellepris i både 2011, 2012 og 2022.

Eksterne link 
 LokalBoligs hjemmeside
 LokalBolig Projektsalgs hjemmeside

Ejendomsmæglervirksomheder i Danmark
Etableret i 2001
FN's medlemslande

Dette er en liste over FN's medlemslande, med angivelse af året for dets tiltræden.

Medlemslande
Kunstig kraniedeformation

Kunstig kraniedeformation er at ændre et barns naturlige hovedform, mens hovedet stadig vokser; særligt på den helt nyfødte, hvor kranieknogler stadig er bløde, for at lette fødslen.

I dag bruger man kun undtagelsesvis kunstig kraniedeformation, og kun hvis hovedet er skævt eller helt deform. Men fortiden da bløde puder ikke fandtes og nomaderne var nødt til at rejse rundt i dagevis med små nyfødte børn, så var det svært at undgå at barnets hoved tog form efter vuggen, eller det bræt, som moderen bar barnet rundt på. Babyer kan jo ikke holde hovedet selv, så det må holdes på plads, af et bånd eller en plade.

Eksterne henvisninger 

The Biological Anthopology Web − Artificial Cranial Deformation

Commons

Hovedets anatomi
Kropsforandring
Jesper Lok

Jesper T. Lok (født 25. august 1968) har været administrerende direktør for DSB.

Jesper Lok er shippinguddannet i A.P. Møller - Mærsk, har en MBA og har videreuddannet sig på Harvard University, IMD og Columbia University.

I 1987 blev Lok ansat i A.P. Møller - Mærsk Gruppen, var 1994-96 personlig assistent for daværende koncerndirektør Jess Søderberg og 1999-2004 landechef i henholdsvis Pakistan og Nigeria og har også været udstationeret i Japan, Vietnam og Cambodia. I 2004 blev han administrerende direktør for rederiet Svitzer, og i 2012 blev han hentet til DSB som øverste leder.

Kilder 
 CV hos DSB

Skibsredere fra Danmark
DSBs generaldirektører
Danskere i 1900-tallet
Danskere i 2000-tallet
A.P. Møller - Mærsk
Personer i Kraks Blå Bog
Robertsfors

Robertsfors er en  by i Västerbottens län i landskapet Västerbotten i Sverige. Den  er administrationsby i Robertsfors kommun og i 2010 havde byen 2.004 indbyggere. Byen har fået sit navn efter grosserer Robert Finlay som var en af ejerne i Robertsfors bruk, et jernværk, og senere savværk, som blev etableret i 1758. 

Rickleån, der løber fra søen Bygdeträsket til Bottenbugten, løber gennem byen.

Robertsfors IK og Robertsfors BK er lokale fodboldklubber fra Robertsfors.

Byer i Västerbottens län
Fredrik Pettersson

Fredrik Pettersson er navnet på flere personer:

 Fredrik Pettersson (ishockeyspiller) - (f. 1987) - svensk ishockeyspiller
 Fredrik Pettersson (1855-1949) - svensk politiker
 Fredric Pettersson (1837-1907) - svensk politiker
 Fredrik Pettersson (1828-1908) - svensk politiker

Se også 
 Fredric Pettersson - svensk håndboldspiller
 Fredrik Petersson
Kræn Bysted's

Kræn Bysted's var et dansk folkrockband etableret 1973 af  tre skolekammerater fra Aalborg Lars Lilholt, Jacob Ohrt og Lars Dam. Sangerinden Inger Nyholm fra Silkeborg kom med i 1975. Trommeslageren Jens Jørgen Pedersen i 1977. Gruppen havde gennem dens levetid fire bassister: Jakob Dalsgaard, Karsten Kongsøre, Johs Stærk og Ole Grønbæk.

Kræn Bysteds startede som akustisk folkemusikorkester, der spillede traditionel dansk og irsk folkemusik. Lars Lilholt og Lars Dam havde lært den danske folkemusik at kende i Rebild Spillemændene - et løst sammenrend af spillemænd fra kanten af Rold Skov centreret omkring den gamle traditionsspillemand lillebilvognmanden Otto Trads. En polka efter Ottos far Jens Trads kaldet "Kræn Bysteds rheinlænderpolka" gav gruppen navn. 

Kræn Bysteds udviklede sig gennem årene til at være Danmarks førende moderne elektriske folk/rockband inspireret af engelske Fairport Convention og Bjørn Afzelius og Michael Wiehes svenske Hoola Bandoola Band. Lars Lilholt blev efterhånden gruppens sangskriver og kreative midtpunkt med Inger Nyholm som ansigtet udadtil, og de selvskrevne danske sange blev sammen med instrumentale medleys af spillemandsmusik med tung elektrisk rockbund gruppens kendemærke.

Kommercielt slog bandet igennem med deres anden Lp i 1978 Den anden Kræn, der efterfulgtes af et stort portrætprogram på DR.
Gruppen spillede flere gange på Roskilde Festival samt Midtfyns og Tønder Festival – desuden på festivaler i Tyskland, Schweiz og Finland. Ved opløsningen i 1982 var Kræn Bysteds et af Danmarks største livenavne. Lars Lilholts solokarriere startede umiddelbart efter opløsningen.

Gruppens to største hits var "Hosekonen", der er en rocket udgave af en gammel folkesang, samt "Solens er så rød mor", en socialrealistisk omskrivning af den gamle børnesang.

Diskografi 
 1975 Gammel dansk MC
 1977 Kræn Bysteds
 1978 Den anden Kræn
 1980 Stavnsbundet

Rockgrupper fra Danmark
Etableret i 1973
Ophørt i 1982
Har spillet på Roskilde Festival
Southern League 1902-03

Southern League 1902–03 var den niende sæson af den engelske fodboldliga Southern League. Ligaen havde deltagelse af 22 hold, der var opdelt i to divisioner med 16 og 6 hold, der hver spillede en dobbeltturnering alle-mod-alle. Division One blev vundet af Southampton FC, som dermed vandt ligaen for femte gang.

Resultater

Division One

Division Two

Testkampe 
De to lavest placerede hold i Division One spillede testkampe mod nr. 1 og 2 i Division Two om op- og nedrykning mellem divisionerne. Brentford FC besejrede Fulham FC med 7-2 og bevarede dermed sin plads i Division One. I den anden kamp vandt Brighton & Hove Albion FC 5-3 over Watford FC, og dermed byttede de to hold pladser i de to divisioner.

Udvidelse af ligaen 
Efter sæsonen blev Division One udvidet fra 16 til 18 hold, og derfor skulle der vælges to nye hold til divisionen. Valget faldt på følgende hold:
 Fulham FC, der ekstraordinært blev oprykket fra Division Two.
 Plymouth Argyle FC
Der blev endvidere valgt seks nye hold ind i Division Two:
Fulham FC Reserves
Millwall FC Reserves
Portsmouth FC Reserves
Reading FC Reserves
Southampton FC Reserves
Swindon Town FC Reserves

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1902
Fodbold i 1903
Mazda 818

Mazda 818 var en lille mellemklassebil, som Mazda i Japan byggede mellem 1973 og 1979. Sammen med modellerne 1000, 1500/1800 og 616 var 818 en af de første modeller, som Mazda eksporterede til Europa. På andre markeder solgtes bilen som Mazda Familia (USA og Japan) eller Mazda 808 (USA, Australien og New Zealand). Modelnavnet Familia havde af Mazda tidligere været benyttet på modellerne 800 og 1000, og senere også af 323. Da Mazda 1000 og 818 på mange markeder blev solgt sideløbende med hinanden, blev 818 for at kunne kende forskel også betegnet Grand Familia.

Bilen fandtes i første omgang som todørs coupé og firedørs sedan (Limousine). Den havde samme firecylindrede rækkemotor på 1586 cm³ med 55 kW (75 hk) som 616, hvilket efter daværende forhold var en stor motor. Motorkraften blev gennem en firetrins manuel gearkasse overført til baghjulene gennem en kardanaksel.

I 1976 fik modellen sit første facelift. Den vigtigste ændring var en ny motor på 1272 cm³ med 44 kW (60 hk), som passede bedre til bilen og kunne bestilles i stedet for den (indtil videre fortsat tilgængelige) hidtidige 1,6-litersmotor. Bilen fik også runde forlygter i stedet for de hidtidige rektangulære samt nye fælge. Som ny karrosserivariant introduceredes en femdørs stationcar under betegnelsen Variabel. Sedanen med 1,3-litersmotor kunne bestilles med tretrins automatgear.

I 1977 udgik 1,6-litersmotoren i sedanen, og det følgende år blev coupémodellen taget af programmet. I juli 1979 solgtes den sidste Mazda 818, så den i 1976 introducerede 323 nu var Mazdas mindste bilmodel.

Mellem 1972 og 1977 fandtes Mazda 818 i alle karrosserivarianter også med wankelmotor og modificeret front under navnet Mazda RX-3. Denne modelvariant fandtes dog ikke på alle markeder og blev i Japan, USA, Australien og New Zealand solgt under navnet Savanna.

Kilder 
 Kuch, Joachim: Japanische Automobile – Alle Personenwagen in Deutschland 1965-1990, 1. oplag, Motorbuch-Verlag, Stuttgart 1990, 
 Officielt datablad fra Mazda, offentliggjort første gang på Paris Motor Show 1973
 Original brochure fra Mazda fra år 1973

Eksterne henvisninger 

818
Små mellemklassebiler
Baghjulstrukne biler
Biler introduceret i 1973
Biler fra 1970'erne
Ta' mig

Ta' mig (, ) er en norsk komediefilm fra 2011.

Filmen er baseret på Olaug Nilssens roman af samme navn. Filmen havde norsk premiere den 19. august 2011, og og havde et samlet besøgstal i de norske biografer på 110,574.

Handling 
Filmen foregår i Skoddeheimen, en lille fiktiv by i det vestlige Norge, Filmen handler om Alma (Helene Bergsholm), en 15-årig pige og hendes seksuelle opvågning, og dets påvirkning på lokalsamfundet.

Medvirkende 
 Helene Bergsholm som Alma
 Henriette Steenstrup som Almas mor
 Malin Bjørhovde som Sara
 Beate Støfring som Ingrid
 Matias Myren som Artur
 Lars Nordtveit Listau som Kjartan
 Jon Bleiklie Devik som Sebjørn
 Julia Bache-Wiig som Maria
 Per Kjerstad som Stig
 Finn Tokvam som Almas lærer
 Julia Schacht som Elisabeth
 Arthur Berning som Terje

Modtagelse

Kritiske modtagelse 
Ta' mig modtog generelt positive anmeldelser. Baseret på 39 anmeldelser foretaget af Rotten Tomatoes, har filmen en "Fresh"-rating på 92% og en gennemsnitlig score på 7.4 ud af 10.

Priser & nomineringer 
 Bedste manuskript ved Tribeca Film Festival 2011
 Bedste norske biograffilm ved Amandaprisen 2012

Kilder

Eksterne henvisninger 
 Officiel hjemmeside 
 Ta' mig på Filmweb.no 
 

Komediefilm fra Norge
Film baseret på bøger
Norske film fra 2011
Ungdomsfilm
Norsksprogede film
Helene Bergsholm

Helene Naustdal Bergsholm (født 20. juli 1992 i Førde, Sogn og Fjordane) er en norsk skuespiller. Hun har hovedrollen i ungdomsfilmen Ta' mig, baseret på Olaug Nilssens roman af samme navn.

Bergsholm har været elev ved Hafstad videregående skole i Førde i perioden 2008–2011, og var i 2011 elev ved Jæren folkehøgskule.

Eksterne henvisninger 
 Nomineret til Amandaprisen 
 Helene Bergsholm — profil og billeder på Filmweb 
 "Tøff filmdebutant", interview på Filmweb 
 

Filmskuespillere fra Norge
Branche

En branche er en erhvervsgren, der producerer et økonomisk gode eller en service inden for et bestemt erhverv. En branches interesser varetages af en brancheorganisation.

Brancherne grupperes typisk i tre økonomiske sektorer: primær-, sekundær- og tertiærerhverv, som varetager hhv. råstofudvinding, råstofbearbejdning og tjenesteydelser, herunder også transport og salg af forarbejdede varer.

En branche kaldes undertiden også for en industri, f.eks. lægemiddelindustrien.

Branchekode 
I forbindelse med statistik og andre registreringsformål identificeres brancher ofte med standardiserede branchekoder. 
Der findes flere forskellige branchekodestandarder.
På FN-niveau arbejdes med ISIC, mens der på europæisk niveau benyttes NACE.
Den gældende danske branchekode kaldes DB07 og er afledt af anden revision af NACE.

Referencer 

 
Erhvervsliv
Kelly-kriteriet

Kelly-kriteriet er et betting-begreb der er baseret på sandsynlighedsregning, navngivet efter John Larry Kelly, Jr. i 1956. Denne teori er blevet brugt hos visse professionelle gamblere med en høj gevinstrate. Ligesom alt andet gambling teorier er der begrænsninger og risiko for tab. For at anvende Kelly-kriteriet skal sandsynligheden for at hold A vinder kampen vurderes, derefter skal man gange med odds udbudt af den pågældende bookmaker og herefter skal man dividerer med (oddset udbudt-1), herefter vil formlen udregne hvor høj din indsats bør være. Overordnet anvendes Kelly kriteriet til at vurdere hvor høj ens indsats skal være i forhold til sandsynligheden for at vinde væddemålet.

Beregningsformlen er som følger:

Væddemål = (((Decimal odds × chance for at vinde) -1)) / ((Decimal odds-1)) × 100

 Væddemål: Dette vil være størrelsen på det spil, du skal bruge til at satse.
 Decimale odds: De odds, som bookmakeren i øjeblikket tilbyder, for eksempel 3,00
 Chance for at vinde (%): Dette er sandsynligheden for at vinde indsatsen.

Der findes andre former for Kelly kriteriet, såsom Half-Kelly hvor blot halvdelen af den vurderede indsats bruges i væddemålet. Risikoen for tab og chancen for gevinst minimeret med halvdelen.

Referencer 

Væddemål
Sandsynlighedsregning
Southern League 1903-04

Southern League 1903–04 var den 10. sæson af den engelske fodboldliga Southern League. Ligaen havde deltagelse af 29 hold, der var opdelt i to divisioner med 18 og 11 hold, der hver spillede en dobbeltturnering alle-mod-alle. Division One blev vundet af Southampton FC, som dermed vandt ligaen for sjette gang og anden gang i træk.

Resultater

Division One

Division Two

Udvidelse af ligaen 
Der blev valgt fire hold ind i Division Two:
Brighton & Hove Albion FC Reserves
Clapton Orient FC
Watford FC Reserves
West Ham United FC Reserves

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1903
Fodbold i 1904
Nina Kreutzmann Jørgensen

Nina Kreutzmann Jørgensen (født 17. juli 1977) er uddannet lærer og underviser bl.a. i musik. Hun har en lang musikkarriere bag sig, hvor hun har været gæstesolist på mange cder, samt forsanger for bandet Qulleq, der var landskendte sidst i 90'erne og starten af 2000. Hun lavede sit eget album i 2008 (NINA, Eqqissineq).
I 2010 deltog og vandt Nina, som forsanger, i tv-programmet All stars (Tv2), med Julie Berthelsen, som korleder. 
I 2016 udgav hun sit første danske album med tilhørende novellesamling, Hun står i nordenvind.

Melodi Grand Prix 2019 
Nina stiller op i Dansk Melodi Grand Prix 2019 med veninden Julie, som Julie & Nina. Med sang nr. 7 "League Of Light".

Diskografi 
 Nina Eqqissineq
Qulleq:
 Ilissinnut
 Silarsuarmut Tikilluarit
 Misigissutsit

Filmografi 
 Julehilsen til Grønland - 2003

Kilder 

Sangere fra Grønland
Personer fra Nuuk
Žaklina Stojcevska

Žaklina Stojcevska (født 1968 i Prilep, Makedonien, udtales Sjaklina Stojtsjeska) er en norsk filmklipper. Hun voksede op i Bærum.

Hun gik på den norske filmskolen på Lillehammer fra 1997 til 2000.

I 2010 var hun den første som blev tildelt Edith Carlmarprisen, med den begrundelse var at hun er «en filmarbejder som hurtigt har markeret sig som en dygtig og talentfuld udøver af sit fag ... (og) fremstår som en af landets dygtigstr og mest og mest allsidige indenfor et fag, som traditionelt set, er meget mandsdomineret, nemlig redigering og klipning af film».

Priser 
 2006 Kosmoramas Kanonpris: Vinterkyss
 2009 Kosmoramas Kanonpris Upperdog
 2010 Amandaprisen for Upperdog
 2010 Edith Carlmarprisen på Femmina internasjonale filmfestval

Arbejde 
 2003: Ulvesommer
 2005: Vinterkyss
 2006: Kunsten å tenke negativt
 2008: 99% ærlig
 2009: Nord
 2009: Upperdog
 2010: Like a Baby (regi: Milčo Mančevski)
 2010: Winter - Vänaste land (TV-serie)
 2011: Få meg på, for faen!
 2012: Uskyld
 2013: Detektiv Downs
 2015: Staying Alive

Eksterne henvisninger 
 
 Interview med Stojcevska i Rushprint 20. oktober 2009 
 Edith Carlmarprisen til Zaklina Stojcevska 

Filmklippere fra Norge
Kamilia Amélie

Kamilia Amélie er en dansk sangerinde og sangskriver.

Baggrund 
Kamilia Amélie er født og opvokset i Svendborg på Sydfyn. Hun har sunget og danset siden hun var helt lille og begyndte at skrive sange som 10 årig. Hun flyttede til København da hun var 19 år for at tage en danseuddannelse og har efterfølgende været danser i ”Nøddeknækkeren” i Tivoli, lavet Streetshows i Paris og undervist på Gaardbodans på Nørrebro. 

Hun mødte producer Steven Mahona fra Nephel Music i 2009 og de indledte et samarbejde, som har holdt ved lige siden.

Musikkarriere 
Kamilia Amélie var support for Lukas Graham på hele deres forårsturné i 2012. Hun udgav sin første single “Little Darling”, 19. april samme år, et nummer som bl.a. P4 & DR Mama spillede og hun blev DR Mama’s "Kæledægge" og "Ugens Popcorn" hos Radio Diablo. 

Hun afholdte release på debutalbummet "Come what may" på Idealbar (13. september 2012). Releasen foregik som en dobbeltkoncert med Barbara Moleko, som Kamilia Amélie desuden har co-produceret for på tracket "Rejser mig op". "Come What May" blev et meget anmelderrost album og fik bl.a. 5 ud af 6 stjerner i Gaffa. 

Kamilia Amélie har derudover varmet op for Nabiha, Amerikanske Lake Street Dive og har været Special Guest på Alphabeats "Exspress None Stop" Tour 2013. I 2013 spillede hun ligeledes sin egen "Come What May" forårstour, Spot festival, Nibe Festival, Tivoli, DR's Koncerthuset, Live Live festival mfl. samt på "New Era" tour i efteråret 2013.

Den svenske DJ duo Cazzette i valgte i 2013 at bruge Kamilia Amélie’s vokal på tracket "Weapon" (den oprindelige vokal fra tracket ”Weapons” af Faustix feat. Kamilia Amélie), som fik en million views på youtube indenfor de første 3 uger.

Den 18 Juli 2014 udkom Kamilia Amélies EP "Devil".

Den 3. november 2014 udkom Alexander Brown med nummeret Energi feat. Kamilia Amélie.

2. maj 2016 udkom singlen Kiss.

Diskografi 
 Album
 2012 Come What May (feat. Wafande og J-spliff)

 EP
 2014 Devil

 Singler
 2012 Little Darling
 2012 Jante Law Suppressed
 2012 Ego
 2013 Devil feat. Lazee
 2016 Kiss
 Gæsteoptræden
 2011 Weapons (Faustix feat. Kamilia Amélie)
 2011 Machine (Faustix feat. Kamilia Amélie)
 2013 Lad mine tårer tørre (Phenix feat. Kamilia Amélie)
 2014 Energi (Alexander Brown feat. Kamilia Amélie

Eksterne henvisninger 
 Hjemmeside
 Anmeldelse Gaffa - Come What May 
 Anmeldelse Bands of Tomorrow - Come What May 
 Anmeldelse Gaffa - Devil 

Sangere fra Danmark
Sangskrivere fra Danmark
Personer fra Svendborg
Det internationale samfund

Det internationale samfund er et udtryk som aktivister, politikere og kommentatorer anvender i international politik om forpligtelser og opgaver mellem  nationer, befolkninger, kulturer og regeringer i situationer, hvor FN kunne reagere.

Se også 
 Verdenssamfundet
 International politik

Begreber
International politik
Rikke Göransson

Rikke Göransson (født 8. marts 1986 i Hvidovre) er en dansk tv-vært. 

Hun har været vært for Paradise Hotel i sæson 4, 5, 6, 7, 8, Reunion, 9, 10, 11, 12, 13, 14, 15, 16 og 17. I 2007 deltog hun selv i tredje sæson af programmet, men var dog kun med i tre dage. Samme år deltog hun ligeledes i Robinson-ekspeditionen, som hun vandt.

Eksterne henvisninger 
  

Deltagere i Robinson Ekspeditionen
Ansatte ved TV3
Personer fra Hvidovre
Rafael Moreno Aranzadi

Rafael Moreno Aranzadi (født 23. maj 1892 i Bilbao, død 1. marts 1922 smst), kendt som Pichichi ("topscorer"), var en spansk fodboldspiller, som deltog i OL 1920 i Antwerpen.

Pichichi spillede hele sin karriere i Athletic Bilbao. Hans karriere begyndte for alvor i 1911, og han blev en stor målscorer for sin klub. Han var desuden kendt for altid at spille med et hvidt tørklæde om hovedet.

Med Athletic var han med til at spille sig i seks finaler i Copa del Rey, og holdet vandt fire af disse: 1914, 1915, 1916 og 1921. Han vandt også fem titler i Campeonato Regional del Norte (Mesterskabet for Nord).

Ved OL 1920 var han med på det spanske landshold, der her spillede sin første landskamp nogensinde. Holdet indledte med at besejre  1-0. I kvartfinalen blev det til nederlag til  på 1-3, men dermed var det ikke slut, idet taberne i kvartfinalerne spillede en turnering om andenpladsen, og her vandt Spanien først 2-1 over , dernæst 2-0 over . Udover taberne af kvartfinalerne var også de to tabere til vinderne (som var Belgien) også i spil til andenpladsen, og Spanien skulle nu have mødt , som Belgien mødte i finalen, men de var udvandret i protest og blev derpå diskvalificeret. I stedet mødte spanierne , som havde tabt til Belgien i semifinalen, og her vandt Spanien 3-1 og blev derfor sølvvindere i turneringen. Pichichi spillede alle fem kampe og scorede det sidste mål i sølvkampen.

Efter at have indstillet sin aktive karriere i 1921 forsøgte han at blive fodbolddommer, men han nåede ikke at dømme ret meget, før han døde af tyfus, kun 29 år gammel.

I 1926 blev der afsløret en buste af ham på San Mamés-station i Bilbao. I 1953 indstiftede avisen Marca  Pichichi-trofæet, som siden er uddelt til topscoreren i La Liga.

Referencer

Eksterne henvisninger 

Fodboldspillere fra Spanien
Personer fra Bilbao
Fodboldspillere fra Athletic Bilbao
Deltagere for Spanien ved sommer-OL 1920
Olympiske sølvmedaljevindere fra Spanien
Christian Sarvig

Christian Sarvig (8. april 1949 i Cannes – 28. december 2012) var en dansk maler.

Han var søn af digteren Ole Sarvig. Sarvig voksede op i Sydafrika, men kom som femtenårig til Danmark. Som 17 årig sejlede han som kadet på "Skoleskibet Danmark" fordi hans far mente at det ville være godt med et eventyr som han kunne bygge sit kunstnerliv på. Forinden havde han i 2 år gået på kostskolen Hindholm ved Fuglebjerg. Efter "Danmark"  ville han være skuespiller og var to år i lære på Aarhus Teater og halvandet år på Statens Teaterskole. Sarvigs eneste filmrolle blev imidlertid rollen som Adam i filmen Med kærlig hilsen.

I stedet gik han kunstnervejen og uddannede sig som maler på Kunstakademiet.

Han døde i 2012.

Kilder

Eksterne henvisninger 
 

Skuespillere fra Danmark
Malere fra Danmark
Danskere i 1900-tallet
Danskere i 2000-tallet